UFC prezidenti: Konor Makgregor nafaqada, u haqida o‘ylashga vaqtim yo‘q

UFC prezidenti Deyna Uayt promoushenning ikki vazn toifasi sobiq chempioni Konor Makgregor haqida o‘ylashga vaqti yo‘qlini ma’lum qildi.

“Konor nafaqada ekanini eshitdingizmi? Hozir turli ishlar bilan bandman va biznes yurityapman, Konor haqida hatto o‘ylamayapman.
U nafaqada, u jang qilmaydi, shu sabab boshqa jangchilar bilan shug‘ullanyapman. Yakkakurashchilar bilan tuzilgan shartnomaga ko‘ra, ularga yiliga uchtadan jang tashkil etib berishim kerak.
Agar bu ishni qilmasam, ularga pul to‘lashimga to‘g‘ri keladi. Konor nafaqada. Agar uning o‘zi menga jang qilmoqchi ekanini aytsa, u holda variantlarni muhokama qilamiz”, — deydi Uayt.
Eslatib o‘tamiz, irlandiyalik yakkakurashchi iyun oyida faoliyatini yakunlashini ma’lum qilgandi.

Konor Makgregor MMA’da 26 jang o‘tkazib, ularning 22 tasida g‘olib chiqqan (20 ta muddatidan avval) va 4 bor mag‘lub bo‘lgan.
Konor Makgregor ishtirokidagi barcha janglar videosini bu yerda tomosha qiling (video).